rlitschk/wikidir huggingface dataset:
D Anna Barbara Aemisegger-Giezendanner (* 29. Mai 1831 im Bendel, Chappel; † 18. Oktober 1905 z Hemberg SG) isch e Schwiizer Moleri ond Vertretteri vo de Appezöller ond Toggenborger Puuremolerei gsi. Im Volksmund isch si «s’Giezedanners Babeli» gsi und isch drom mit erere Molerei onder em Name Babeli Giezendanner bekannt wore. S Babeli Aemisegger-Giezendanner isch 1831 im Toggeborg als dritts vo nüün Chind vom Lehrer und Landwirt Joseph Giezendanner ond vo de Anna, geboreni Brunner us Wattwil gebore wore. 1861 het si z Chappel de Schuehmachermeister Ueli Aemisegger ghürote. D Famili het viermol eren Wohnsitz gwechslet. 1873 isch eren Maa bimene Unfall gstorbe. Als Witwe mit drüü Chind het si vo säbere Ziit aa dr Underhalt für d Famili mit de Handweberei ond em Zeichne ond Mole möse verdiene. 1876 het si iri Liegeschaft z Ebnet verchauft und het iren 13-jööhrige Sohn Johannes zruggloh. Si isch mit erne beide Söhn Ulrich ond Jakob of Wanderschaft ggange. Wered 25 Johr isch si zu vilne Hushaltige vo de hütige Gmänd Ebnet-Chappel ggange. Im Herbst 1901 isch si zu irem Brüeder Abraham Giezendanner-Künzler, wo z Rhynegg d Wirtschaft zur Toggeborg gfüehrt het, zoge. Noch drüü Johr isch si is Hemberger Armehuus Im Bächli
D Hochschuel fir Tächnik Stuegert isch aini vu dr Hochschuele fir Aagwändti Wisseschafte Bade-Wirttebärg (HAW, friejher Fachhochschuele). Dr Campus vu dr Hochschuel lyt in dr Innestadt von Stuegert. D Hochschuel fir Tächnik Stuegert isch anne 1832 as Winterschuel fir Böuhandwärcher (Böugwärchschuel) grindet wore. In dr Schuel hän si d Böuhandwärcher im Winter chenne wyterbilde, derwylscht uf em Böu nit gschaff woren isch, un im Summer hän si derno di praktishe Sache chenne lehre. Bis 1840 isch d Winterschuel mit dr Sunntigsgwärbeschuel zäme gsii un in dr untere Chenigstroß unterbrocht. Anne 1845 isch d Schuel in Winterbaugewerkeschule umgnännt wore. Aafangs het d Schuel 107 Studänte ghaa. 1858 sin 251 Studänte immatrikuliert gsii un 1862 iber 500. Im Johr 1865 isch e Geometerschuel yygrichtet wore. D Schuel het s Vorschlagsrächt füir d Beruefig vu Hauptlehrer as Profässer, wu vum Chenig ernännt wore sin, iberchuu. Bald ruf, 1868, isch e Fachschuel fir Maschineböuer derzue chuu. 1869 isch d Inschtituzion wider umgnännt in Königliche Württembergische Baugewerkeschule. Dr historisch Egle-Böu (dr hitig Böu 1 vu dr Hochschuel fir Tächnik) isch 1873 fertiggstellt wore; sy Architäkt sich dr Joseph von Egle gsii. Zwische 1912 un 1914 isch wäge Kapazitetsängbäss d Fachschuel fir Maschineböuer uusglageret gsii. Mit
D Ruth Ida Gattiker (* 22. Mai 1923 z Zür; † 24. Juuli 2021 uf Tafaas) isch e Schwyzer Aneschtesischti gsii. Si isch aini vu dr eerschte Brofässerne fir Mediziin an dr Uniwersiteet Züri gsii. D Ruth Gattiker isch di elter vu zwoo Deechtere vum Ingenieur Paul Gattiker (1881–1961) un dr Bertha Gattiker-Frischknecht (1888–1975) gsii un isch z Oerlike am Rand vu dr Stadt Züri ufgwagse. Wel dr Vater dergeege gsii isch, ass si uf s Gimnaasium gangen isch, het si d Handelsschuel vu dr Heechere Deechterschuel vu dr Stadt Züri absolwiert un het 1943 d Handelsmatura abglait. Derno het si duuregsetzt, ass si mit eme Zuesatzjoor an ere Privaatschuel e kantonaali Matura het chenne mache. Si het welle Dokteri gee, aber dr Vater isch dergeege gsii. Au het ere dooderzue di Aidgnessisch Matura gfäält. Anne 1944 hetr si aafange Mathematik studiere an dr Uniwersiteet Züri. Wel si aber alne het welle Dokteri wääre, het si no fimf Joor no häälige di Aidgnessisch Matura gmacht un het si fir Mediziin immatrikuliert. Dr Vater het doodruf sy Wiiderstand ufgee. Ab 1946 het si Mediziin studiert. Anne 1951 isch si fir ai Semeschter an dr Sorbonne z Paris gsii. 1952 het si
D’ Adriana Chechik [ˈeɪdɹiːənə ˈt͡ʃɛt͡ʃɪk](info) (bìrgerlig d’ Dezarae Kristina Charles; * 4. Nowamber 1991 z’ Downingtown, Pennsylvania) ìsch a US-àmerikànischa Pornodàrschtällera. D’ Dezarae Kristina Charles ìsch ànna 1991 z’ Downingtown bii Philadelphia ìm Bundesschtààt Pennsylvania uff d’ Walt kumma. Sa hàt vermüatlig rüssischa, serbischa un anglischa Vorfààhra. Sa ìsch ìn’ra Pflaagafàmìlia-n-ìm Pennsylvania uffgwàcksa . Noh dr Zitt ìm Gümnààsium hàt sa àn dr Drexel-Üniwärsiteet z’ Philadelphia Biokemii gschtudiart. D’rwillscht hàt sa àls Àbblättera ìm Scalett’s Cabaret Miami z’ Hallandale Beach ìm Florida gschàfft. Doo hàt ìhra-n-a Kolleega vorschlààga, àn’ma Pornovideo mìtz’màcha. Ànna 2013 hàt d’ Charles mìt 22 Joohra ìhra äärschta Pornoszääna dräijt – ’s ìsch a Dräijer-Szääna mìt’ma Mànn un era Fràui gsìì. Ìhr Psöidonüüm „Adriana Chechik“ hàt sa noh-n-em Filmamàcher David Chechik gwählt. Ìm Mai 2013 hàt sa a Vertrààg fìr ain Joohr mìt dr Produkzioonsgsällschàft Erotique Entertainment unterschrììwa. Naawadràà ìsch sa ìm äärschta Joohr vun ìhrer Kàrriar ìn ìhrer äärschta Gangbang un Doppelànààl-Szääna ufftratta. D’ Szääna ìsch ìm Fim My First… A Gangbang Movie vum Schtüdio Digital Sin z’ sah; sa hàt sehr güata Kritik bikumma un ìsch bii da AVN Awards 2015 àls „Bäschta Gruppsäx-Szääna“ nominiart worra. Ìm Jüüni 2013 ìsch d’ Chechik ìm Film Innocence
Dr Oyapock odd’r Oiapoque ìsch a Fluss ìn Südàmerikà. Ar hàt siina Kwalla neerdlig vu dr Hoocheewana Serra Uassipein ìm bràsiliànischa Bundesschtààt Amapá. Ar bìldet uff 403,4 Kilomeeter d’ Granz zwìschem Frànzeesch-Guayana un Bràsilia, bis’r ìn dr Àtlàntik mìndet. ’S gìtt a Schtroossabrucka ìwwer dr Oyapock, wo d’ frànzeescha Gmainda Saint-Georges-de-l'Oyapock mìt dr bràsiliànischa Schtàdt Oiapoque verbìndet. D’ Brucka-n-ìsch ànna 2011 gfärtigt worra àwwer ìsch numma-n-ìm März 2017 gäffnet worra. Üsserdam kààt maa aifàch mìt Aibaim dur d’ Granz zwìscha da baida Schtädt fàhra. D’ Granz wìrd dur d’ Polizäi un d’ Främdalegioon üss Kourou bewàcht. Zollamter gìtt’s z’ Saint-Georges-de-l’Oyapock un z’ Camopi. dr Maripa-Wàsserfàll dr Maripa-Wàsserfàll a Aibàuim uff’m Oyapock d’ Brucka zwìscha Frànkrììch un Bràsilia Commons: Oyapock – Sammlig vo Multimediadateie dr Oyapock ìn dr Sandre-Dàtabànk (frànzeesch) Oiapoquebrücke. In: Structurae. Marion Briswalter: Récit. Entre la France et le Brésil, un pont pour rien ? In: Libération. 17. März 2017, archiviert vom Original am 29. November 2022; abgruefen am 23. Mai 2023 (französisch). Normdate: VIAF: 8364149198348474940008
Dr Adrian Frutiger (* 24. Mai 1928 z Unterseen; † 10. Septämber 2015 z Bremgarte bi Bärn; haimetberräächtigt z Oberhofe) isch e Schwyzer Schriftgstalter gsii. Är zellt zue dr wichtigschte Schepfer vu dr Schwyzer Typografy. Dr Frutiger isch dr Suun vum Handwääber Johann Frutiger gsii. Noch ere Schriftsetzerleer (bis 1948) bi dr Inderlacher Buech un Chunschtdruckerei Otto Schlaefli (hite Verlag Schlaefli & Maurer AG) un eme Stuudium an dr Chunschtgwäärbschuel Züri (1949–1951) bim Alfred Willimann un em Walter Käch (Diploomaarbet: Die europäische Schriftentwicklung vom Griechischen Lapidar-Alphabet bis zu Renaissance-Schriften) het dr Frutiger zeerscht as Graafiker z Züri gschafft. Anne 1952 het er bi dr Pariser Schriftgießerei Deberny & Peignot aafange schaffe un isch deert bis 1962 chiscntlerische Laiter gsii. Anne 1962 het dr Frutiger sy aige Graafikatelier z Arcueil bi Paris grindet, zäme mit em Bruno Pfäffli un em André Gürtler. E baar Joor het er dernääbe an dr École Estienne (1952−1960) un dr École Nationale Supérieure des Arts Décoratifs (1954−1968) gleert. Ab 1992 het er z Bremgarte bi Bärn gläbt. Syni zwoo bekannteschte Schrifte sin di serifeloos Linear-Antiqua Univers un di fir dr Pariser Fluughaafe Charles de Gaulle entwoorfe Roissy, e frieji Foorm vu dr Frutiger. Dernääbe hetz dr
Dr James Nathan Browning (* 13. März 1850 bii Arkadelphia, Clark County, Arkansas; † 9. Nowamber 1921 z’ Amarillo, Texàs) ìsch a àmerikànischer Politiker gsìì. Zwìscha 1899 un 1903 ìsch’r Vìzagouverneur vum Bundesschtààt Texàs gsìì. Dr James Nathan Browning ìsch ànna 1850 uff’ma Büürahoof bii Arkadelphia ìm Süüda vum Bundesschtààt Arkansas uff d’ Walt kumma. Mìt viar Joohra hàt’r sii Vàtter verloora. Ar ìsch ìn d’ äffentliga Schüala vu siinera Haimet gànga. Wahrem Bìrgerkriag hàt’r nìt ìmmer ìn d’ Schüal känna geh, àwwer ar hàt salbscht naawa dr Schüal vììla Dìnga glarnt. Ànna 1866 ìsch’r mìt siinera Fàmìlia ìns Texàs kumma, wu-n-’r fìr ain Joohr ìm Stephens County àls Cowboy gschàfft hàt. D’rnooh hàt’r zamma mìt siim Brüader z’ Fort Griffin a Ranch betrììwa. Ar hàt d’rwillscht Racht gschtudiart un ìsch ànna 1876 z’ Albany àls Rachtsànwàlt züagloo worra. Ar ìsch z’äärscht Frììdarìchter gsìì, àwwer boll druff ìsch’r fìr zwai Joohra Bezirksschtààtsànwàlt ìm Shackelford County worra. Üsserdam hàt’r àn Sunntigsschüala unterrìchta. Ànna 1881 hàt’na dr Gouverneur Oran M. Roberts àls Schtààtsànwàlt ìm 35. Grìchtsbezirk vum Texàs ärnännt. Ìn Politik ìsch dr Browning Mìtglììd vu dr Demokrààtischa Pàrtäi gsìì. Zwìscha 1883 un 1888 so wia nochamol ìn da Joohra 1891 un
Dr Punjab (Punjabi pañj „fünf“ + āb „Gewässer“) isch e pakistanischi Provinz. E Provinz z Pakistan isch nid numme e Verwaltigseinheit, s isch en Gliedstaat. Dr Punjab het e Flächi vu 205.344 km² un ebba 110.000 Millione Iwohner. Er isch demit die bevölcherigsriichst Provinz vu Pakistan. D Hauptstadt vum Punjab isch Lahore. Dr Punjab gränzt z Pakistan an d Provinze Sindh un Belutschistan, an d Stammesbiet under Bundesverwaltig, an d Provinz Khyber Pakhtunkhwa (früener: Nordwestlichi Gränzprovinz) – mit dere umschliesst s s Hauptstadtterritorium – un ans deilautonom Azad Kaschmir un gäge Indie an die drei Bundesstaate Jammu un Kashmir, (Indisch-)Punjab un Rajasthan (im Uhrzeigersinn, aagfange im Südweste). Wo Indie 1947 däilt worde isch, isch dr gröösseri westligi Däil vom Punjab mit dr Hauptstadt Lahore an dr nöij Staat Pakistan gfalle. Bi dere Däilig isch s zu bürgerchriegartige Zueständ choo: Hindus si gege Oste gflüchdet und Moslems gege Weste. Bäidi Site häi e paar Wuche lang e Hufe Massaker an dr jewiils andere Gruppe begange. In de Chrieg vo 1965 und 1971 isch dr Punjab dr Schaublatz vo meerere gröössere Gfächt gsi. Die pakistanischi Armee het wichdigi Stützpunkt z Sargodha und z Rawalpindi ufdoo und s pakistanische nukleare Brogramm wird in
D’ Hélène Laporte [elɛn lapɔʁt](info) (* 29. Dezamber 1978 z’ Villeneuve-sur-Lot, Département Lot-et-Garonne, Àkwitània) ìsch a frànzeescha Politikera vu dr Pàrtäi Rassemblement National (RN). Sa ìsch z’äärscht vu 2015 bis 2021 Regionààlräätin vun Näi-Àkwitània gsìì, un d’rnooh Öiropààbgordneta vu 2019 bis 2022. Sitter 2022 ìsch sa Àbgoordneta üss Lot-et-Garonne ìn dr Nàzionààlversàmmlung. D’ Hélène Laporte ìsch ànna 1978 z’ Villeneuve-sur-Lot ìm Département Lot-et-Garonne ìm Süüdwäscht-Frànkrììch uff d’ Walt kumma. Ìhra Groossvàtter Jacques Laporte ìsch Kàndidààt vum Front National àn dr Pàrlamantswàhl vu 1997 z’ Villeneuve-sur-Lot gsìì. Ìhra Müatter Isabelle Laporte ìsch Opposizioons-Gmaindaräätin ìn dara Schtàdt. D’ Hélène Laporte hàt a Maischterpriafung vum Racht un Wìrtschàftswìssaschàfta bschtànda. Sa hàt àls Finànzànàlyschta ìm Bànksektoor un àls Berooterin ìn Vermeegaverwàltung gschàfft. Sa ìsch mìt’ma Kirurg üss Bordeaux verhiiroota un hàt zwai Kìnder. D’ Hélène Laporte ìsch ànna 2014 Mìtglììd ìm Front National worra. Ain Joohr schpeeter hàt sa sìch bii dr Regionààlwàhl vu 2015 uffgschtällt. Sa ìsch doo unter’m ìhrem Ehanàmma Hélène Pain àls Regionààlräätin vu dr näija Regioon Àkwitània-Limousin-Poitou-Charentes gwählt worra, wo schpeeter d’ Regioon Näi-Àkwitània worra-n-ìsch. Bii dr Pàrlamantswàhl vu 2017 hàt sa sìch ìm 2. Wàhlkrais vum Lot-et-Garonne uffgschtällt. Ìn dr zwaita Wàhlrunda hàt sa 40,28 Prozant vu da Schtìmma
Dr Peter Zeindler (* 18. Februar 1934 z Züri; † 7. Mai 2023 au deert) isch e Schwyzer Schurnalischt un Schriftsteller gsii, wu mer vor allem gchännt as Autor vu Kriminalroman gchännt. Dr Zeindler isch no dr Schuel uf s Leererseminaar gange. An dr Uniwersiteet Züri het er druf Germanischt un Chunschtgschiicht studiert un 1963 bim Emil Staiger promowiert mit dr Aarbet Der negative Held im Drama. Är het as Dozänt fir dytschi Sprooch an dr Goethe-Inschtitut vu Radolfzell un Iserlohn gschafft, as Dytschleerer am Gimnasium z Biel un au im Prässedienscht vu dr Kultuurstiftig Pro Helvetia. Derno het er as Redakter un Moderaator vum Kultuurmagazin Perspektiven bim Schwyzer Fäänsee DRS gschafft. Syter anne 1974 isch er freie Schurnalischt un Schriftsteller gsii, derzue het er as Literatuurredakter bi Radio Züri gschafft. Ab 1989 het er di literaarisch Talk-Show Bernhard-Littéraire im Zürcher Bernhard-Theater moderiert. Fir dr Raadio het dr Zeindler verschiideni Kriminaal-Heerspiil gschriibe. Anne 1982 isch mit Tarock sy eerschte Kriminaalromaan uusechuu. Är het au Stuck fir s Theater gschriibe, unter anderem di dramaatisch Collage Der Eremit (Urufierig 20.10.1966, Stadttheater Bärn, Reschy: Emil Stöhr), s Draama Kurzschluss (Urufierig 22.3.1969, Badisches Staatstheater Charlsrue), d Kumedi Der Kurgast (Urufierig 1985, Theater am Hechtplatz
D’ Edwige Diaz (* 15. Oktoower 1987 z’ Marseille) ìsch a frànzeescha Politikera vu dr Pàrtäi Rassemblement National (RN). Sa ìsch zitter 2016 Regionààlräätin vun Näi-Àkwitània un Àbgoordneta üss’m Département Gironde ìn dr Nàzionààlversàmmlung zitter 2022. D’ Edwige Diaz hàt Schpànisch gschtudiart un hàt a Maischterpriafung bschtànda. Ìhra Groossvàtter ìsch a schpànischer Kommünìscht gsìì, wo ìn’ma Àtoomkràftwark gschàfft hàt. D’ Diaz hàt àn dr Presidantschàftswàhl vu 2007 fìr dr Nicolas Sarkozy gwählt un ìsch ain Joohr làng Mìtglììd ìn dr Pàrtäi UMP gsìì. Sa ìsch àwwer vum Sarkozy siinera Sìcherhaitspolitik änttöischt worra un hàt àn dr Presidantschàftswàhl vu 2012 fìr d’ Marine Le Pen gwählt. Zwai Joohra schpeeter ìsch sa Mìtglììd ìm Front National worra, nohdam àss sa ànna 2014 d’ Le Pen bii era Versàmmlung fìr d’ Öiropàwàhl ìm Département Corrèze getroffa hàt. Ìm Septamber 2014 ìsch d’ Diaz Kàndidààtin bii dr Senààtswàhl gsìì. Ìm Dezamber 2015 ìsch sa àn dr Regionààlwàhl gwählt worra. Ànna 2016 hàt sa em Jacques Colombier àls Laitera vu dr lokààla-n-Àbtailung Gironde vum Front National noohgfolgt. Ìm Jüüni 2017 ìsch sa Kàndidààta bii dr Pàrlamantswàhl ìm 11. Wàhlkrais vum Gironde gsìì. Ìn dr äärschta Wàhlrunda hàt sa 23,7 Prozant vu da Schtìmma bikumma. Ìn
Dr Walter Gresham (* 22. Jüüli 1841 bii Newtown, King and Queen County, Virginia; † 6. Nowamber 1920 z’ Washington, D.C.) ìsch a US-àmerikànischer Politiker gsìì. Zwìscha 1893 un 1895 hàt’r dr Bundesschtààt Texàs ìm Represantàntahüüs vu da Verainigta Schtààta vertratta. Dr Walter Gresham ìsch ànna 1841 bii Newtown ìm Oschta vum Bundesschtààt Virginia uff d’ Walt kumma. Ar ìsch dr Suhn gsìì vum Edward un vu dr Isabella Gresham geboorana Mann. Ar ìsch Schialer àn dr Stevesville Academy un dr Edgeville Academy gsìì. D’rnooh hàt’r bis 1863 àn dr Üniwärsiteet vu Virginia z’ Charlottesville gschtudiart. Doo druff ìsch’r wahrem Sezässioonskriag Soldààt ìm Heer vu dr Konfederàzioon gsìì. Ar hàt d’rnooh Racht gschtudiart un ìsch ànna 1867 àls Rachtsànwàlt züagloo worra. Àls Ànwàlt hàt’r z’äärscht z’ Galveston gschàfft. Ànna 1872 ìsch’r Bezirksschtààtsànwàlt ìn siinera näija Haimet worra. Gliichzittlig hàt’r a politischa Kàrriar ààgfànga, àls Mìtglììd vu dr Demokrààtischa Pàrtäi. Vu 1886 bis 1891 ìsch’r Àbgoordnet’r gsìì ìm Represantàntahüüs vum Texàs. Bii da Kongrasswàhla vu 1892 ìsch dr Gresham ìm 10. Wàhlbezirk vum Texàs ìns US-Represantàntahüüs gwählt worra — doo ìsch’r àb’m 4. März 1893 àls Noohflger vum Joseph D. Sayers gsassa. Ar ìsch ìm Joohr 1894 nìt bschtaadigt worra un
Dr Miles Crowley (* 22. Hornung 1859 z’ Boston, Massachusetts; † 22. Septamber 1921 z’ Galveston, Texàs) ìsch a US-àmerikànischer Politiker gsìì. Zwìscha 1895 un 1897 hàt’r dr Bundesstaat Texàs ìm Represantàntahüüs vu da Verainigta Schtààta vertratta. Dr Miles Crowley ìsch ànna 1859 z’ Boston uff d’ Walt kumma. Ar ìsch ìn d’ äffentliga Schüala vu siinera Haimet gànga un hàt d’rnooh àls Hààfa-n-àrwaiter gschàfft. Ìn da 1870er Joohra hàt’r uff Galveston ìns Texàs gwàndelt, wu-n-’r schtällvertrattander Laiter vu dr Fiirwehr worra-n-ìsch. Ar hàt d’rnooh Racht gschtudiart un ìsch ànna 1892 àls Rachtsànwàlt züagloo worra. Ar hàt àlso àls Ànwàlt gschàfft; gliichzittlig hàt’r siina politischa Kàrriar ààgfànga, àls Mìtglììd vu dr Demokrààtischa Pàrtäi. Ànna 1892 ìsch’r Àbgoordnet’r gsìì ìm Represantàntahüüs vum Texàs. Ìm Joohr druff ìsch’r Mìtglììd ìm Schtààtssenààt worra — doo ìsch’r bis 1894 blììwa. Bii da Kongrasswàhla vu 1894 ìsch dr Crowley ìm 10. Wàhlbezirk vum Texàs ìns US-Represantàntahüüs gwählt worra. Ìm Hüüs z’ Washington, D.C. ìsch’r àb’m 4. März 1895 gsìì, àls Noohfolger vum Walter Gresham. Ar hàt sìch bii dr Wàhl vu 1896 nìt uffgschtällt un hàt àlso àm 3. März 1895 dr Kongrass fààraloo. Noh siinera Zitt ìm US-Represantàntahüs hàt dr Crowley wììder z’ Galveston
Dr Robert Bradley Hawley (* 25. Oktoower 1849 z’ Memphis, Tennessee; † 28. Nowamber 1921 z’ Nöi York) ìsch a US-àmerikànischer Politiker gsìì. Zwìscha 1897 un 1901 hàt’r dr Bundesschtààt Texàs ìm Represantàntahüüs vu da Veraingta Schtààta vertratta. Dr Robert Bradley Hawley ìsch ànna 1849 z’ Memphis ìm Bundesschtààt Tennessee uff d’ Walt kumma. Ar ìsch d’ äffentliga Schüala vu siinera Haimet gànga, drunter ìns Christian Brothers’ College. Ànna 1875 hàt’r uff Galveston ìns Texàs gwàndelt, wu-n-’r 20 Joohra làng ìm Hàndel un ìm Hàndwark gschàfft hàt. Vu 1889 bis 1893 ìsch’r Vorsìtzender vum Bìldungsüssschuss vu Galveston gsìì. Politisch ìsch’r Mìtglììd vu dr Repüblikàànischa Pàrtäi gsìì. Ànna 1890 ìsch’r zittawiis Vorsìtzender vum regionààla repüblikàànischa Pàrtäitààg ìm Texàs gsìì. Üsserdam hàt’r àls Delegiart’r àn mehrera Repüblikàànischa Nàzionààla Versàmmlunga mìtgmàcht. Bii da Kongrasswàhla vu 1896 ìsch dr Hawley ìm 10. Wàhlbezirk vum Texàs ìns US-Represantàntahüüs gwählt worra. Ìm Hüüs z’ Washington, D.C. ìsch’r àb’m 4. März 1897 gsìì, àls Noohfolger vum Miles Crowley. Ar ìsch amol wììdergwählt worra un ìsch àlso bis àm 3. März 1901 ìm Kongrass blììwa. Ìn dara Zitt ìsch dr Schpànisch-Àmerikànischa Kriag gsìì. Ànna 1900 hàt sìch dr Hawley fìr a Wììderwàhl nìt uffgschtällt. Noh-n-em And vu siinera
Dr George Farmer Burgess (* 21. Septamber 1861 z’ Wharton, Wharton County, Texàs; † 31. Dezamber 1919 z’ Gonzales, Texàs) ìsch a US-àmerikànischer Politiker gsìì. Vu 1901 bis 1917 hàt’r dr Bundesschtààt Texàs ìm Represantàntahüüs vu da Verainigta Schtààta vertratta. Dr George Farmer Burgess ìshc ànna 1861 z’ Wharton ìm Süüdoschta vum Texàs uff d’ Walt kumma. Ar ìsch ìn d’ äffentliga Schüala vu siinera Haimet gànga. Ànna 1880 hàt’r mìt siinera Müatter ìns Fayette County gwàndelt, wu-n-’r ìn dr Làndwìrtschàft gschàfft hàt. Schpeeter hàt’r àls Lààda-n-ààgschtällt’r gschàfft. Ar hàt d’rnooh Racht gschtudiart un ìsch ànna 1882 àls Rachtsànwàlt züagloo worra. Àls Ànwàt hàt’r z’äärscht z’ La Grange gschàfft. Ànna 1884 hàt’r uff Gonzales gwàndelt, wu-n-’r zwìscha 1886 un 1889 Bezirksschtààtsànwàlt ìm Gonzales County gsìì-n-ìsch. Gliichzittlig hàt’r a politischa Kàrriar ààgfànga, àls Mìtglììd vu dr Demokrààtischa Pàrtäi. Bii da Kongrasswàhl vu 1900 ìsch dr Burgess ìm 10. Wàhlbezirk vum Texàs ìns US-Represantàntahüüs gwählt worra. Ìm Hüüs z’ Washington, D.C. ìsch’r àb’m 4. März 1901 àls Noohfolger vum Robert B. Hawley gsìì. Ar ìsch sììwamol wììdergwählt worra un ìsch àlso bis àm 3. März 1917 ìm Kongrass blììwa. Zitter 1903 hàt’r därt àls Noohfolger vum Albert S. Burleson dr 9. Dischtrikt
Dr Georg Albrecht Wolfinger (* 22. Novämber 1891 z Schriesheim; † 1985) isch e dytsche evangeelische Bfaarer, Leerer un Autoor gsii. Dr Wolfinger het no dr Schuel z Haidelberch un z Marburg Theology studiert. S Exaame het er anne 1920 gmacht, vorhäär isch er vu 1914 bis 1918 Soldaat im Eerschte Wältchrieg gsii. As Vikaar isch er 1920 z Rintheim, 1921 z Eberbach un 1922 z Philippsburg gsii. Anne 1922 isch er Bfaarer z Teutschneureut woore. Ab 1927 isch er Landesjuugedbfaarer gsii un ab 1928 Gschäftsfierer vum baadische Landesverain fir inneri Missioon. Anne 1933 isch er schließli uf Fryburg gange un isch an dr deertige Hindenburg-Maidli-Realschuel Brofässer woore. As Autor het er vor allem chrischtligi Verzellige gschribe, derzue e baar Volsktheaterstuck. Dernäbe het er verschiedeni Anthologie mit Gschichte un Gedicht uusegee. Der reiche Kornbauer. Ein ernstes Spiel in drei Bildern. Ungelenk, Dresden 1933. 31 S. (Neue Volks- und Laienspiele 32) Jedes Ende ist Anfang, Sechs Adventserzählungen. Verlag Junge Gemeinde, Stuttgart 1956. 63 S. Johannes Bugenhagen. Mitstreiter, Freund und Beichtvater Martin Luthers. Verlag Junge Gemeinde, Stuttgart 1958. 23 S. (Gotteszeugen 50) Spiel um Melanchthon. 1960. [Maschinenschriftlich] 24 Bl. Die verlorene Stimme. Christliche Verlagsanstalt, Konstanz 1968. 24 S. (Die Einkehr 6) Wer
Dr James Paul Buchanan (* 30. Àwrìl 1867 z’ Midway, Orangeburg County, Süüdkàrolina; † 22. Hornung 1937 z’ Washington, D.C.) ìsch a US-àmerikànischer Politiker gsìì. Zwìscha 1913 un 1937 hàt’r dr Bundesschtààt Texàs ìm Represantàntahüüs vu da Verainigta Schtààta vertratta. Dr James Paul Buchanan ìsch ànna 1867 z’ Midway ìm Bundesschtààt Süüdkàrolina uff d’ Walt kumma. Ar ìsch a Küsää gsìì vum Kongrassàbgoordnet Edward W. Pou (1863–1934) üss Nordkàrolina. Noch ìn siim Geburtsjoohr hàt’r mìt siina Äältra-n-uff Chappell Hill ìns Texàs gwàndelt, wu-n-’r schpeeter ìn d’ äffentliga Schüala gànga-n-ìsch. Ar hàt d’rnooh àn dr Üniwärsiteet vum Texàs z’ Austin Racht gschtudiart un ìsch ànna 1889 àls Rachtsànwàlt züagloo worra. Ar hàt àlso àls Ànwàlt fànga-n-àà schàffa. Vu 1889 bis 1892 ìsch dr Buchanan Frììdarìchter ìm Washington County gsìì. D’rnooh hàt’r zwìscha 1892 un 1906 ìn verschììdana Beraicha-n-àls Schtààtsànwàlt gschàfft. Gliichzittlig hàt’r siina politischa Kàrriar ààgfànga, àls Mìtglììd vu dr Demokrààtischa Pàrtäi. Vu 1906 bis 1913 ìsch’r Àbgoordnet’r ìm Represantàntahüüs vum Texàs gsìì. Noh-n-em Rucktrìtt vum Àbgoordnet Albert S. Burleson ìsch dr Buchanan ìn dr Nochwàhl fìr dr 10. Sìtz vum Texàs àls dam sii Noohfolger ìns US-Represantàntahüüs gwählt worra. Ìm Hüüs z’ Washington, D.C. ìsch’r àb’m 15. Àwrìl 1913 gsìì.
The Guardian [ðə ˈgɑːdɪən] ìsch a britischa Tààgszittung. ’S ìsch d’ wìchtigschta Zittung vu dr britischa Lìnka. D’ Zittung ìsch ànna 1821 z’ Manchester grìnda worra un ìsch bis 1959 unter’m Tìtel The Manchester Guardian ärschììna. Sa wìrd vu dr Guardian News & Media Ltd. veräffentligt, wo-n-ìhra Aigatìmmer d’ Scott Trust Ltd. ìsch — dia Schtìftung hàt àls Hàuiptziil, d’ schurnàlìschtischa un finànziälla Unàbhangikait vum Guardian z’ sìchra. Sitter 1993 ìsch àui d’ Sunntigszittung The Observer Tail vum Guardian News & Media Ltd. Dr Hàuiptsìtz lììgt hìtt ìm Londoner Schtàdttail Kings Cross. The Guardian därft fräi ìm Internet glaasa wara un wìrd dur fräiwìlliga Unterschtìtzer finànziart — dàs Modäll ìsch a bsundera Üssnàhm bii da britischa Zittunga. Àm 30. Mai 2015 hàt d’ Katharine Viner d’ Uffsàtzlaitung vum Alan Rusbridger ìwwernumma. D’ Websitta vum Guardian wìrd jeeder Moneet vun äbba 150 Millioona Laaser bsüacht. Sa kämma vor àllem üss Groossbritànnia, àwwer’r àui vu da USA, vun Ìndià, Àuischtrààlia, Kànàdà, Frànkrììch, Diitschlànd un Israel. John F. Jungclaussen: Genial, geliebt, gefährdet. In: Die Zeit. 31. Januar 2013, abgruefen am 30. Mai 2023. Hannah Pilarczyk: Wir haben uns unsere User nicht gekauft. In: Frankfurter Allgemeine Sonntagszeitung. 31. Januar 2013, abgruefen am 30. Mai